ananddey/assamese-wiki-corpus huggingface dataset:
পলি সেনগুপ্তা

পলি সেনগুপ্তা (; জন্ম: অম্বিকা গোপালকৃষ্ণন; জন্ম ১৯৪৮) ইংৰাজী ভাষাৰ এগৰাকী ভাৰতীয় লেখক।[1] বিশেষকৈ শিশুৰ বাবে নাট্যকাৰ আৰু লেখিকা হিচাপে তেওঁ সুপৰিচিত। তেওঁৰ আনুষ্ঠানিক প্ৰথম নাম অম্বিকা যদিও তেওঁৰ পলি সেনগুপ্তা নামেৰেহে অধিক পৰিচিত। সেনগুপ্তাই কলেজৰ প্ৰবক্তা, জ্যেষ্ঠ বিদ্যালয়ৰ শিক্ষক, শৈক্ষিক পৰামৰ্শদাতা, যোগাযোগ আৰু ভাষা দক্ষতাৰ পৰামৰ্শদাতা, বজাৰ গৱেষণা প্ৰতিষ্ঠানৰ পৰামৰ্শদাতা সম্পাদক, মণ্টেছৰী স্কুলীয়া ছাত্ৰ-ছাত্ৰীৰ শিক্ষক হিচাপে কাম কৰি আহিছে।
শিশুৰ বাবে সেনগুপ্তাই লিখা কেইবাখনো গ্ৰন্থ ইতিমধ্যে প্ৰকাশ পাইছে, যাৰ ভিতৰত নিম্নোক্ত কেইখন উল্লেখনীয়-
দ্য এক্সকুইজিট বেলেন্স (১৯৮৫),
দ্য ৱে টু মাই ফ্ৰেণ্ডছ হাউচ (১৯৮৮),
দ্য ষ্ট’ৰী অৱ দ্য ৰোড (১৯৯৩),
হাউ দ্য পাথ গ্ৰ’ (১৯৯৭)- (সকলো শিশু বুক ট্ৰাষ্ট, নতুন দিল্লী),
চতুৰ কাঠমিস্ত্ৰী আৰু অন্যান্য কাহিনী,
দুষ্ট কুকুৰ আৰু অন্যান্য কাহিনী, আৰু
দ্য ব্লেক স্নেক এণ্ড অদাৰ ষ্ট’ৰীজ (সকলো ফ্ৰেংক ব্ৰাদাৰ্ছ, নতুন দিল্লী, ১৯৯৩),
জলফুল (স্কোলাষ্টিক, ২০০০),
বিক্ৰম আৰু ভেটাল (২০০৬) আৰু
বিক্ৰমাদিত্যৰ সিংহাসন(২০০৭)(পাফিন)।
তেওঁৰ দ্বাৰা লিখিত ৰ'ল কলক ইণ্ডোনেছিয়া ভাষালৈ অনুবাদ কৰা হৈছে। আনহাতে বিক্ৰম আৰু বেতালক ফৰাচী ভাষালৈ অনুবাদ কৰা হৈছে। তেওঁ 'দ্য লাইটছ চেঞ্জড'ও লিখিছে। এই চুটি ছবিখন ৬ষ্ঠ শ্ৰেণীৰ বাবে এনচিইআৰটিৰ নাগৰিক বিজ্ঞানৰ কিতাপত লিখা হৈছে।

২০১৪ চনৰ অক্তোবৰত তেওঁৰ দ্বাৰা লিখিত উপন্যাস ইংগা প্ৰকাশিত হয়।

তথ্যসূত্ৰ

শ্ৰেণী:ভাৰতীয় মহিলা কবি
শ্ৰেণী:লেখিকা
শ্ৰেণী:ঔপন্যাসিক
শ্ৰেণী:নাট্যকাৰ
শ্ৰেণী:ভাৰতৰ নাৰী
উপেন্দ্ৰনাথ ব্ৰহ্ম

উপেন্দ্ৰনাথ ব্ৰহ্ম (জ. ৩১ মাৰ্চ, ১৯৫৭
- মৃ. ১ মে, ১৯৯০
বড়োসকলৰ ৰাজনৈতিক আৰু সামাজিক উন্নতিৰ বাবে কাম কৰা উপেন্দ্ৰনাথ ব্ৰহ্মক সন্মানেৰে 'বড়োফা' (বড়োসকলৰ পিতৃ) বুলি আখ্যা দিয়া হৈছে।

উপেন্দ্ৰনাথ ব্ৰহ্ম মানৱতাৰ সৈনিক বঁটা

উপেন্দ্ৰনাথ ব্ৰহ্ম ন্যাসে উপেন্দ্ৰনাথ ব্ৰহ্মৰ সোঁৱৰণত উপেন্দ্ৰনাথ ব্ৰহ্ম মানৱতাৰ সৈনিক বঁটা বঁটা প্ৰণয়ন কৰে। ২০০৩ চনৰপৰা এই বঁটা প্ৰদান কৰা হৈ আহিছে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:বড়ো জনগোষ্ঠীৰ ব্যক্তি
শ্ৰেণী:কৰ্কট ৰোগত মৃত্যু
সোমলতা অম্বৰীশ

সোমলতা অম্বৰীশ (; জন্ম: ২৭ আগষ্ট ১৯৬৩) এগৰাকী ভাৰতীয় অভিনেত্ৰী আৰু ৰাজনীতিক। মূলতঃ তেলেগু, মালয়ালম আৰু কানাড়া ভাষাৰ একাধিক ভাষাৰ ২২০খনতকৈও অধিক ছবিত অভিনয় কৰাৰ উপৰি তেওঁ তামিল আৰু হিন্দী চিনেমাতো অভিনয় কৰিছে। শ্ৰুতিলায়ালু (১৯৮৭) ছবিখনৰ বাবে তেওঁ শ্ৰেষ্ঠ অভিনেত্ৰীৰ নন্দী বঁটা লাভ কৰে।

সোমলতা কানাড়া অভিনেতা-ৰাজনীতিবিদ প্ৰয়াত অম্বৰীশৰ পত্নী, যাৰ সৈতে তেওঁৰ এটি পুত্ৰ অভিষেক অম্বৰীশৰ জন্ম হয়। ২০১৯ চনৰ মাৰ্চ মাহত কৰ্ণাটকৰ মাণ্ডিয়া লোকসভাৰ আসনৰ বাবে প্ৰাৰ্থীত্ব ঘোষণা কৰিছিল। নিৰ্দলীয় হিচাপে প্ৰতিদ্বন্দ্বিতা কৰি নিখিল কুমাৰস্বামীক ১.২৫ লাখতকৈ অধিক ভোটৰ ব্যৱধানত পৰাস্ত কৰি তেওঁ নিৰ্বাচনত জয়ী হয়।.

ৰাজনৈতিক জীৱন

২০১৯ চনৰ মাৰ্চ মাহত সোমলতাই ঘোষণা কৰে যে তেওঁ ২০১৯ চনৰ ভাৰতীয় সাধাৰণ নিৰ্বাচনত কৰ্ণাটকত (লোকসভা) মাণ্ড্যাৰ পৰা নিৰ্দলীয় প্ৰাৰ্থী হিচাপে প্ৰতিদ্বন্দ্বিতা কৰিব।তেওঁক কানাড়া চলচ্চিত্ৰ জগতৰ ডাঙৰ তাৰকা যেনে-দৰ্শন, যশ, ৰকলাইন ভেংকটেশ, ডোড্ডান্নাই সমৰ্থন কৰিছিল। ভাৰতীয় জনতা পাৰ্টিয়ে মাণ্ডিয়াক সমৰ্থন কৰাৰ প্ৰয়াসত প্ৰাৰ্থী প্ৰক্ষেপ নকৰাৰ সিদ্ধান্ত লয়। জেডিএছৰ মাজত পৰম্পৰাগত প্ৰতিদ্বন্দ্বিতাৰ ইতিহাসৰ বাবে কংগ্ৰেছ দলৰ কিছুমান কৰ্মীয়ে তেওঁক পৰোক্ষভাৱে সমৰ্থন কৰিছিল - মাণ্ডিয়াত কংগ্ৰেছৰ প্ৰতিদ্বন্দ্বিতা কংগ্ৰেছৰ বাবে এক কৌশলী পৰিস্থিতি আছিল। ১২৮,৮৭৬ টা ভোটৰ ব্যৱধানত নিখিলক তেওঁ পৰাস্ত কৰি নিৰ্বাচনত জয়ী হয়।তেওঁ কৰ্ণাটকৰ প্ৰথমগৰাকী স্বতন্ত্ৰ মহিলা সাংসদ সদস্য।

২০২৪ চনৰ লোকসভা নিৰ্বাচনৰ পূৰ্বে ২০২৪ চনৰ ৫ এপ্ৰিলত প্ৰাক্তন মুখ্যমন্ত্ৰী বি এছ য়েদিয়ুৰাপ্পা আৰু ডি ভি সদানন্দ গৌড়া, ৰাজ্যিক সভাপতি বি ৱাই বিজয়েন্দ্ৰ, ৰাজ্যিক বিধানসভাৰ বিৰোধী দলপতি আৰ অশোকা, কৰ্ণাটকৰ নিৰ্বাচনৰ ভাৰপ্ৰাপ্ত ৰাষ্ট্ৰীয় সাধাৰণ সম্পাদক ৰাধা মোহন দাস আদিৰ উপস্থিতিত সোমলতাই বিজেপিত যোগদান কৰে আগৰৱাল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:দাক্ষিণাত্যৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:তামিলনাডুৰ ব্যক্তি
কড়ি খেল

কড়ি খেল অসম,নেপাল আৰু বাংলাদেশৰ এবিধ পৰম্পৰাগত গ্ৰামীণ খেল। অসমৰ লোকসকলে পৰম্পৰাগত ভাৱে বহাগ বিহুৰ সময়ত এই খেল খেলিছিল। কড়িখেল হৈছে একক বা দলীয়ভাৱে দুজনৰ পৰা দহজনলৈকে খেলিব পৰা একপ্ৰকাৰৰ প্ৰতিযোগিতামূলক খেল। এইখেলত পুৰুষ-মহিলা উভয়ে অংশগ্ৰহণ কৰিব পাৰে। ৰঙালী বিহুৰ সময়ত এই খেল এতিয়াও জনপ্ৰিয়। কড়ি খেল ধৰ্মীয়কৃত্যৰ লগত জড়িত আৰু ই প্ৰজননৰ প্ৰতীক হিচাপে অসমীয়া সমাজত গৃহীত। কড়িখেলত যদি কোনো পুৰুষৰ কড়ি ফুটে তেন্তে সেই সেই পুৰুষৰ ভাগ্যোদয় হয় আৰু জিকিলে অবিবাহিতজনৰ বিবাহৰ যোগ মিলে বুলি কোনো কোনোৱে বিশ্বাস কৰে। অসমীয়া বিবাহ পৰম্পৰাটো দৰা-কইনাৰ মাজত বিভিন্ন খেল-ধেমালিৰ ভিতৰত কড়ি খেলাৰ প্ৰথা প্ৰচলিত। এই খেলত যিজন জিকে সংসাৰ চলোৱাত তেওঁ অধিক পটু বুলি ভবা হয়। ইয়াৰোপৰি সন্তান জন্মৰ পূৰ্বে ল'ৰা নে ছোৱালী জন্ম হ'ব সেইসম্পৰ্কীয় অনুমানৰ বাবেও কোনো কোনো অঞ্চলত কড়ি খেলাৰ নিয়ম প্ৰচলিত।

নেপালত কড়ি খেলক একপ্ৰকাৰৰ জুৱা খেলৰ বাবে ব্যৱহাৰ কৰা হয়। ইয়াত চাৰিজন পৃথক খেলুৱৈয়ে ১৬টা কড়ি টছ্ কৰে। এই খেল সাধাৰণতে হিন্দু উৎসৱ তিহাৰ বা দীপাৱলীৰ সময়ত ঘৰ আৰু ৰাজহুৱাভাৱে খেলা হয়। একেটা উৎসৱতে এই কড়িবোৰ দেৱী লক্ষ্মী আৰু সম্পদৰ প্ৰতীক হিচাপেও উপাসনা কৰা হয়।

প্ৰয়োজনীয় সামগ্ৰী

কড়িখেল অতি সহজে কম খৰচত খেলিব পৰা এবিধ খেল। ইয়াৰ বাবে প্ৰধানত চাৰিটা বা ছটা কড়িৰ প্ৰয়োজন হয়। মাটিত বা কাপোৰত বৰ্গাকাৰ ঢাল আঁকি লোৱা হয় আৰু এই ঢালৰ ওপৰত কড়িগুটিবোৰ সঞ্চালন কৰা হয়। ঢাল হৈছে খেলিবৰ বাবে আঁকি লোৱা বৰ্গ আকাৰৰ এক আৰ্হি আৰু ইয়াত কড়িবোৰ নিয়ম অনুসৰি সঞ্চালন কৰা হয়।

খেলাৰ পদ্ধতি

এই খেলত দুজনৰ পৰা দহজন লৈকে ভাগ ল'ব পাৰে। চাৰিৰ পৰা ছটা লৈকে কড়িৰে পুৰুষ মহিলা উভয়ে খেলিব পৰা এই খেলৰ প্ৰণালী কেবাটাও আছে। ঢাল সহকাৰে আৰু ঢাল নোহোৱাকৈ দুইধৰণে খেলিব পাৰি। মাটি বা পাটিত পৰাকৈ চাৰিটা বা পাঁচোটা কড়ি মাৰি দিয়া হয় আৰু আটাইকেইটা কড়ি উবুৰি খাই পৰিলে পূৰ্ণ নম্বৰ (চাৰি বা পাঁচ) পায়। পূৰ্ণনম্বৰ পোৱাৰ পিছত হাত খোলে আৰু যিমানটা কড়ি চিৎ হৈ পৰে দহৰ গণিতকত যথাক্ৰমে দহ, বিশ, ত্ৰিশ, চল্লিছ কিম্বা পঞ্চাশ পায়। এইদৰে বাৰেপতি খেলি খেলি উৰ্দ্ধতম সংখ্যাত (এশৰ পৰা পাঁচশলৈকে) উপনীত হয়। আন এক প্ৰকাৰেও ঢাল নোহোৱাকৈ কড়ি খেলা হয়। চাৰি বা পাঁচটা কড়িৰে খেলিব পৰা এই খেলত দুটা দুটা কড়ি টিলিকি মাৰি লগ লগাব পাৰিলে এযোৰত দহ, দুযোৰত বিশ, তিনিযোৰত ত্ৰিশ এই অনুক্ৰমে এশ বা দুশলৈকে সংখ্যা পাব পাৰে। যোৰ টিলিকি মাৰি লগ লগাব নোৱাৰিলে কড়ি অন্য এজনৰ হাতলৈ যায়। ঢাল পাতি খেলা কড়িখেলত মুঠ ছটা কড়িৰ আৱেশ্যক। এই খেলৰ ঢাল কাপোৰত বা মাটিত আঁকি লোৱা হয়। এহাতেৰে কড়িকেইটা ঢালখনত মাৰি পঠালে এটা উবুৰি ঘাই পাঁচোটা চিৎখাই পৰিলে ‘দহ' হয়। ইয়াকে ‘জগোৱা’ বোলে। পাঁচটা উবুৰি খাই এটা চিৎ খাই পৰিলে 'পচি' বোলে। ছয়টা কঢ়িয়েই তললৈ চিৎ খাই পৰিলে ‘মুদ্ৰা' বোলে। বৰ্গক্ষেত্ৰাকাৰ ঢালত গুটি একোটা পৰিবলৈ হ'লে চাৰিওখন হাত বগাই ৭৩টা ঘৰ চেৰাব লাগে আৰু তেতিয়াই গুটি পকে। যিজনে পকাব পাৰে সেইজনেই জিকে।

তথ্যসূত্ৰ

শ্ৰেণী:পৰম্পৰাগত ক্ৰীড়া
পাশ্বায়ী ভাষা

পাশ্বায়ী ভাষা (پشه اې ژبه) এটি দাৰ্দিক ভাৰতীয়-আৰ্য ভাষা যি উত্তৰ-পূব আফগানিস্তানৰ কপীচ, লঘমন, ননগঢ়ৰ, নূৰিস্তান, কুনাৰ আৰু কাবুল অঞ্চলত ব্যৱহাৰ কৰা হয়।

২০০৩ চনৰ আগলৈকে এই ভাষাৰ কোনো লিখিত ৰূপ নাছিল। এই ভাষাৰ উপভাষাসমূহৰ চাৰি মুখ্য প্ৰকাৰ আছে, যি পৰস্পৰৰ মাজত বোধগম্য নহয়। এই প্ৰকাৰসমূহৰ মাজত কেৱল ৩০%হে শাব্দিক সামঞ্জস্য আছে।

ধ্বনিতত্ত্ব

ব্যঞ্জনধ্বনি

Labial
Dental/
Alveolar
Palato-alveolar
Retroflex
Dorsal
Glottal
Nasal

Plosive
voiceless

voiced

Affricate
voiceless

voiced

Fricative
voiceless

voiced

lateral

Rhotic
tap

trill

Approximant
lateral

central
~

[h] is only phonemic in the Amla dialect.
Sounds [f] and [q] can also occur, but only in loanwords and among Dari speakers.
[ʂ] is more commonly heard among older speakers, but is lost among younger speakers, and is heard as a postalveolar [ʃ].
[ʐ] is more commonly heard among older speakers, but is lost among younger speakers, and is heard as a postalveolar [ʒ].
/ʋ/ is heard before front vowels /i e/. When occurring before or after central or back vowels /a u o/, it is heard as [w].
According to Masica (1991) some dialects have a //.

স্বৰধ্বনি

Front
Central
Back
High

Mid

Low

Only mid or low vowels have lengthened equivalents.
/e/ can be heard as [ɛ] and /a/ can be heard as [ə] or [æ], in certain environments.

তথ্য সংগ্ৰহ

শ্ৰেণী: ভাষা
ৰঙিলী আইদেউ

ৰঙিলী আইদেউ ৰঙাচিলা দুৱৰা বংশৰ বৰম বৰুৱাৰ পেহীয়েক আছিল৷ তেওঁ কোনো ৰাজবংশৰ ৰাজকুঁৱৰী নাছিল৷ ৰঙিলী বৰ ৰূপৱতী আৰু বুদ্ধিমতী আছিল৷ এইগৰাকী গাভৰুৱে তেওঁৰ জন্মগত ৰূপৰ বলত ব্ৰহ্মদেশৰ ৰজা বডোফায়াৰো মন জয় কৰিছিল আৰু অসমলৈ মান সেনা অহাত এক বিশেষ ভূমিকা লৈছিল৷

ৰঙিলীৰ ৰূপৰ বিৱৰণ

ৰঙিলী সুন্দৰী গাভৰু আছিল৷ পাঁজিসেৰীয়া আঙুলি, কেতেকী ফুলৰ দৰে গাৰ ৰং, পূৰ্ণিমাৰ জোনৰ দৰে মুখমণ্ডলৰ অধিকাৰী আছিল ৰঙিলী৷ বুৰঞ্জীবিদ ৺বেণুধৰ শৰ্মাই ৰঙিলীৰ ৰূপৰ বৰ্ণনা দিছে এনেদৰে;- “লোদোৰ পোদোৰ হাতভৰি, পূৰঠ গাল, সাপৰ নেগুৰ যেন চুলিটাৰীৰে ৰঙিলীক তুলি ধৰিছিল’’৷

ৰাজনৈতিক পৰিস্থিতি

মোৱামৰীয়া বিপ্লৱৰ অন্তত দুৰ্বল ৰজা গৌৰীনাথ সিংহ গুৱাহাটীলৈ পলাই যোৱাৰ পিছত ৰাজপাট শূন্য হৈ পৰিল৷ এই সময়তে চিংফৌ ৰজাই টেঙাপানী দখল কৰে৷ পিছত বিচানঙ্গে মৰাণৰ সৈতে মিলি মান সেনা আনি কেইখনমান অসমীয়া গাঁও লুটপাত কৰে৷ বুঢ়াগোহাঁইয়ে গৰীয়া বৰাক চিংফৌ দমন কৰিবলৈ প্ৰেৰণ কৰে৷ কিন্তু আহোমক পৰাস্ত কৰিবলৈ মৰাণ আৰু চিংফৌ মিলি ব্ৰহ্মদেশৰ পৰা মান সেনাক আহি অসম আক্ৰমণ কৰিবলৈ প্ৰৰোচিত কৰে৷ আসন্ন বিপদৰ সম্ভাৱনা দেখি বুঢ়াগোঁহাইয়ে বুদ্ধিৰে আক্ৰমণ প্ৰতিহত কৰাৰ চেষ্টা কৰে আৰু মৰাণৰ নেতা সৰ্বানন্দ সিংহক বৰ সেনাপতি পাতি উজনি অসমৰ ৰজা পাতে আৰু চিংফৌৰ বিচানঙ্গলৈ এগৰাকী সুন্দৰী গাভৰু সালংকৃতাকৈ নানা উপঢৌকনেৰে সৈতে বিয়া দি মিত্ৰতা কৰে৷ ষোল্লজন দুলীয়াই কঢ়িয়াই অনা দোলাত উঠি আন কেতবোৰ লিগিৰা-লিগিৰী লৈ ৰঙিলী আভা নগৰত প্ৰৱেশ কৰে৷ এৱেঁই অসমলৈ মান অহাত সহায় কৰিছিল৷ এই গাভৰুগৰাকীয়ে আছিল ৰঙিলী আইদেউ৷

ব্ৰহ্মদেশত ৰঙিলী

মান ৰজাক সন্তুষ্ট কৰি ৰাখিবলৈ বিচানঙ্গে পত্নী ৰঙিলীক আহোম ৰজাৰ কুঁৱৰী বুলি বডোফায়ালৈ আগবঢ়াই ১৭৯৭ চনত আভা নগৰলৈ প্ৰেৰণ কৰে৷ ৰূপৰ বলত ৰঙিলীয়ে আভাৰ ৰাজকাৰেঙৰ সকলোৰে মন মুহিবলৈ সক্ষম হৈছিল৷ পিছত এই ৰঙিলীয়ে অসমৰ পৰা মান ৰজা বডোফায়াৰ সহায় ভিক্ষা কৰিবলৈ যোৱা বদন বৰফুকনৰ হৈ খাটনি ধৰি ৰজাক অসম আক্ৰমণ কৰিবলৈ উচটনি দিছিল৷ বদন বৰফুকন আৰু ৰঙিলী আইদেউ আছিল একে খেলৰ৷ সেই সম্পৰ্কত পেহীয়েক ৰঙিলীয়ে বদনক সহায় কৰিছিল৷ কোনো বুৰঞ্জীবিদে ক’ব খোজে, চিংফৌৰ উৎপীড়নৰ পৰা ৰক্ষা পাবলৈ পূৰ্ণানন্দ বুঢ়াগোহাঁঞিয়ে ৰঙিলীক বিচানঙ্গলৈ উপঢৌকন হিচাপে দিয়া কথাত অপমানিত বোধ কৰা ৰঙিলীয়ে বুঢ়াগোহাঞিৰ ওপৰত প্ৰতিশোধ ল’বলৈ মান সেনা পঠিয়াবলৈ খাটনি ধৰিছিল৷

তথ্য সূত্ৰ
হেণ্ড্ৰিক আডামছন

হেণ্ড্ৰিক আডামছন ; (জন্ম: ৬ অক্টোবৰ, ১৮৯১ – মৃত্যু: ৭ মাৰ্চ, ১৯৪৬) এজন ইষ্টোনিয়ান কবি আৰু শিক্ষক আছিল।

তেওঁ ভিলজাণ্ডি কাউন্টিৰ কাৰ্ষ্টনা পেৰিছৰ (বৰ্তমান ভিলজাণ্ডি পেৰিছৰ ভেইছজাৰ্ভে গাঁৱত) মেটছাকুৰু গাঁৱৰ পাট্সি ফাৰ্মষ্টেডত এজন দৰ্জীৰ পুত্ৰ হিচাপে জন্মগ্ৰহণ কৰিছিল। ১৯১১ চনত তেওঁ টৰ্মা ভটিকভেৰে শিক্ষা মন্ত্ৰালয়ত শিক্ষক হিচাপে কাম কৰিবলৈ আৰম্ভ কৰে। এই সময়ছোৱাত তেওঁ কেইবাটাও চুটিগল্প (গদ্যত) আৰু কবিতা বাতৰি কাকতত প্ৰকাশ কৰে। এই ৰচনাসমূহে সাহিত্য সমালোচক ফ্ৰিডেবাৰ্ট টুগলাছৰ দৃষ্টি আকৰ্ষণ কৰিছিল।

১৯১৯ চনৰ পৰা ১৯২৭ চনলৈকে তেওঁ কাৰ্ষ্টনাৰ প্ৰাথমিক বিদ্যালয়ৰ মুৰব্বী আছিল। ইয়াৰ পিছত তেওঁ এজন পেছাদাৰী লেখক আৰু ইষ্ট’নিয়াৰ লেখক সংঘৰ সদস্য হৈ পৰে।

আডামছনে এস্পেৰেণ্টো ভাষাতো লিখিছিল। তেওঁৰ ইষ্ট’নিয়াৰ সকলো গ্ৰন্থ এস্পেৰেণ্টো ভাষালৈ অনুবাদ কৰা হৈছে।

উল্লেখযোগ্য কবিতাসমূহৰ ভিতৰত আছে "মুলগিমা" (টাৰ্টু, ১৯১৯), "ইনিমেন" (টাৰ্টু, ১৯২৫), "Tõus ja mõõn" (টাৰ্টু, ১৯৩১), "Kolletuspäev" (টাৰ্টু, ১৯৩৪), "Mälestuste maja" (টাৰ্টু, ১৯৩৬) and "Linnulaul" (টাৰ্টু, ১৯৩৭)। তেওঁ "কুল্ডব্লণ্ড নেইট্সি" আৰু "ৰোহেলিন চিছালিক" (টাৰ্টু, ১৯২৫) উপন্যাসও প্ৰকাশ কৰে।

তথ্য সংগ্ৰহ

বাহ্যিক সংযোগ

Hendrik Adamson at Estonian Writers' Online Dictionary

শ্ৰেণী:কবি
শ্ৰেণী:লেখক
এলেক্সা ডেমী

এলেক্সা ডেমী (ইংৰাজী: Alexa Demie; জন্ম: ) এগৰাকী আমেৰিকান অভিনেত্ৰী। এইচ বি অ’ৰ কিশোৰ ড্ৰামা ধাৰাবাহিক ইউফ’ৰিয়া (২০১৯–বৰ্তমান)-ত হাইস্কুলৰ ছাত্ৰী মেডিৰ চৰিত্ৰত অভিনয় কৰি তেওঁ বিশেষ চৰ্চালৈ আহে। ডেমীয়ে ২০১৭ চনত কমেডী-ড্ৰামা ব্ৰিগছবী বিয়েৰ-ত এটি সৰু চৰিত্ৰৰ জৰিয়তে চলচ্চিত্ৰ জগতত আত্মপ্ৰকাশ কৰিছিল আৰু পৰৱৰ্তী সময়ত তেওঁ মিড নাইনটিজ (২০১৮) আৰু ড্ৰামা ছবি ৱেভছ (২০১৯)-ত অভিনয় কৰিছিল।

প্ৰাৰম্ভিক জীৱন

কেলিফৰ্ণিয়াৰ লছ এঞ্জেলছত জন্মগ্ৰহণ কৰা ডেমীয়ে আটৱাটাৰ ভিলেজৰ চুবুৰিত ডাঙৰ-দীঘল হৈছিল। তেওঁক তেওঁৰ মাতৃ ৰোজ মেণ্ডেজ, যি এগৰাকী মেক-আপ আৰ্টিষ্ট আছিল, তেওঁ ডাঙৰ-দীঘল কৰিছিল। মেণ্ডেজৰ পৰিয়াল মেক্সিকোৰপৰা লছ এঞ্জেলছলৈ প্ৰব্ৰজন কৰিছিল যেতিয়া তেওঁ কেঁচুৱা আছিল। মেণ্ডেজ অতি কম বয়সতে ডেমীৰ মাতৃ হৈছিল। ডেমীয়ে কৈছে যে তেওঁ তেওঁৰ জীৱনত "উত্তম পুৰুষ চৰিত্ৰৰ সান্নিধ্যত ডাঙৰ হোৱা নাছিল" বা "পুৰুষৰ প্ৰতি তেওঁৰ বিশেষ সন্মান নাছিল।" তেওঁৰ মতে, সৰুৰেপৰা তেওঁৰ ঘৰত সঘনাই কাজিয়া আৰু চিঞৰ-বাখৰ হৈছিল আৰু কিশোৰ অৱস্থাত তেওঁ তেওঁৰ বিষাক্ত পাৰিবাৰিক পৰিৱেশৰপৰা ৰক্ষা পাবলৈ ঘৰৰপৰা পলাই গৈছিল। অৱশ্যে, তেওঁ তেওঁৰ পৰিয়ালক "অতি সমৰ্থনকাৰী" আৰু "ইজনে সিজনৰ কাষত থকা" বুলি বৰ্ণনা কৰিছে। প্ৰাথমিকৰপৰা হাইস্কুললৈকে ডেমী সহপাঠীসকলৰদ্বাৰা নিৰ্যাতিত হৈছিল, সেই সময়ছোৱাত তেওঁ নিজকে "কিম্বা অকলশৰীয়া" বুলি বৰ্ণনা কৰিছিল। তেওঁ হাইস্কুলৰ অন্তিম বৰ্ষত পৰিৱেশ্য কলাৰ সৈতে জড়িত হৈ পৰিছিল।

হাইস্কুলত পঢ়ি থকা সময়তে তেওঁ ডাউনটাউন লছ এঞ্জেলছৰপৰা কিনি অনা চানগ্লাছত কাৰুকাৰ্য কৰি আজৰি সময় কটাইছিল, যাৰ ফলত তেওঁ মেইনফ্ৰেম নামৰ এটা চানগ্লাছৰ ব্ৰেণ্ড সৃষ্টি কৰিছিল। তেওঁ মেলৰোজ এভিনিউৰ এখন দোকানত এইবোৰ বিক্ৰী কৰিবলৈ আৰম্ভ কৰিছিল য'ত তেওঁৰ বন্ধুৱে কাম কৰিছিল। হাইস্কুলত থাকোঁতেই তেওঁ গান লিখিবলৈ আৰম্ভ কৰিছিল আৰু মিনাজৰ প্ৰথম সংগীত ভিডিঅ'সমূহৰ এটাৰ বাবে সাজ-পোছাক ডিজাইন কৰিছিল।

কেৰিয়াৰ

ডেমীয়ে ২০১৩ চনত এঞ্জেলিয়া বেংকছৰ "এটিএম জাম" গীতৰ সংগীত ভিডিঅ'ত এগৰাকী ভিডিঅ' ভিক্সেন হিচাপে প্ৰথমবাৰৰ বাবে পৰ্দাত দেখা দিছিল। এজন বন্ধুৰ চুটি ছবিত অভিনয় কৰাৰ পাছত, ২০১৫ চনত তেওঁ কলোম্বিয়ান ড্ৰাগ লৰ্ড গ্ৰীজেল্ডা ব্লাংকোৰ বিষয়ে নিৰ্মাণ হ'বলগীয়া (পিছলৈ বাতিল হোৱা) জীৱনীমূলক ছবি দ্য গডমাদাৰত মুখ্য চৰিত্ৰ লাভ কৰে। তেওঁৰ পেছাদাৰী অভিনয় জীৱন আৰম্ভ হৈছিল ২০১৫ চনৰ চুটি ছবি মাইলছৰ জৰিয়তে, যাৰ জৰিয়তে তেওঁ নিজক প্ৰতিনিধিত্ব কৰিবলৈ এটা এজেন্সি বিচাৰি পাইছিল। ২০১৬ চনত তেওঁ তেওঁৰ প্ৰথম একক গীত "গাৰ্ল লাইক মি" মুকলি কৰে আৰু পাৰ্লৰ একক গীত "টাৰ্ণিন ট্ৰিকছ"ত তেওঁক দেখা যায়। ২০১৮ চনৰ জুলাই মাহত তেওঁ নাটালি ফাল্টৰ সৈতে জেএমএসএন-ৰ গীত "টক ইজ চিপ"ৰ সংগীত ভিডিঅ' পৰিচালনা কৰিছিল।

জোনা হিলৰদ্বাৰা ৰচিত আৰু পৰিচালিত ২০১৮ চনৰ ছবি মিড নাইনটিজত এষ্টি নামৰ এটা সহায়ক চৰিত্ৰত অভিনয় কৰি ডেমীয়ে দৃষ্টি আকৰ্ষণ কৰিবলৈ সক্ষম হয়। চৰিত্ৰটোৰ বাবে ডেমীয়ে নিজেই তিনিটা বিস্তৃত মুড বোৰ্ড তৈয়াৰ কৰিছিল আৰু তেওঁৰ সাজ-সজ্জাৰ বাবে শ্ব’টোৰ মেকআপ আৰ্টিষ্টসকলৰ সৈতে কাম কৰিছিল। সমালোচকসকলে ডেমীক ইউফ’ৰিয়াৰ অন্যতম শ্ৰেষ্ঠ উদীয়মান তাৰকা বুলি অভিহিত কৰিছে।

ডেমীয়ে ইয়াৰ পিছত ২০১৯ চনৰ ছবি ৱেভছত এলেক্সিছ হিচাপে অভিনয় কৰিছিল, যি এগৰাকী কিশোৰী আৰু তেওঁৰ প্ৰেমিক (কেলভিন হেৰিচন জুনিয়ৰৰদ্বাৰা অভিনীত এজন জনপ্ৰিয় কিন্তু সমস্যাগ্ৰস্ত হাইস্কুল মালযুঁজাৰু)ৰদ্বাৰা গৰ্ভৱতী হয়।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান কণ্ঠশিল্পী
ত্ৰিকানা পোভেইৰা

ত্ৰিকানা পোভেইৰা (ইংৰাজী: Tricana poveira) হ’ল পৰ্তুগালৰ পোভোৱা ডি ভাৰজিম চহৰৰ মহিলাসকলৰ এক পৰম্পৰাগত সাজ-পাৰ। ৰঙীন পোছাকেৰে গঠিত এই শৈলীটো ১৯২০ চনৰ পৰা ১৯৬০ চনলৈ অতি জনপ্ৰিয় আছিল। যিসকল মহিলাই এই ত্ৰিকানা পোভেইৰা শৈলীৰ পোছাক পিন্ধিছিল, তেওঁলোকক 'ত্ৰিকানা গাৰ্লছ' বুলি জনা গৈছিল।

বিৱৰণ

ত্ৰিকানাৰ চৰম জনপ্ৰিয়তাৰ সময়ত, এগৰাকী ত্ৰিকানা গাভৰুৱে সাধাৰণতে এখন চাদৰ, এখন এপ্ৰন, স্কাৰ্ট, এখন ৰুমাল আৰু চিকচিকিয়া ওখ গোৰোহাৰ জোতা পিন্ধিছিল।

যদিও এই ফেশ্বন পৰম্পৰাগত মাছমৰীয়াৰ সাজ-পাৰৰ ওপৰত আধাৰিত আছিল, ত্ৰিকানাসকল সাধাৰণতে শ্ৰমিক শ্ৰেণীৰ আছিল—প্ৰায়ে মুচী, বাঢ়ৈ বা তেনে ধৰণৰ কাৰিকৰৰ জীয়ৰী আছিল আৰু তেওঁলোকৰ বহুতে নিজেই দৰ্জী হিচাপে কাম কৰিছিল। তেওঁলোকে ফেশ্বন জগতৰ এই জ্ঞান নিজৰ সাজ-পাৰত প্ৰয়োগ কৰিছিল। মেট্ৰিজ (Bairro da Matriz) অঞ্চলটো ইয়াৰ আকৰ্ষণীয় ত্ৰিকানাসকলৰ বাবে বিখ্যাত আছিল।

ৰঙৰ সংকেত

শোভাযাত্ৰাৰ সময়ত, ছয়টা পৰম্পৰাগত অঞ্চলৰ ত্ৰিকানাসকলে নিজৰ নিজৰ এলেকাৰ নিৰ্দিষ্ট ৰঙৰ পোছাক পৰিধান কৰে।

অঞ্চল(Bairro) ত্ৰিকানা সাজ-পাৰৰৰংৰ সংকেত

বাইৰো নৰ্টে (Bairro Norte) নীলা আৰু হালধীয়া

বাইৰো চুল (Bairro Sul) সেউজীয়া আৰু বগা

বাইৰো ডা মেট্ৰিজ (Bairro da Matriz) ৰঙা আৰু বগা

মাৰিয়াডেইৰা (Bairro da Mariadeira) ৰঙা আৰু হালধীয়া

বেলেম (Bairro de Belém) নীলা আৰু বগা

ৰেগুফে (Bairro de Regufe) ৰঙা আৰু সেউজীয়া

ইতিহাস

ত্ৰিকানা শৈলীৰ সোণালী সময় আছিল ১৯২০ চনৰ পৰা ১৯৬০ চনৰ ভিতৰত, যেতিয়া এই শৈলীয়ে পোভোৱা ডি ভাৰজিমৰ লগতে চহৰখনলৈ অহা পৰ্যটকসকলৰ ওপৰতো এক গভীৰ প্ৰভাৱ পেলাইছিল। ইয়াৰ পিছত ১৯৫২ চনত 'ত্ৰিকানাছ ডা লাপা' (Tricanas da Lapa), ১৯৫৪ চনত 'ৰাঞ্চো এষ্ট্ৰেলা ডো নৰ্টে' (Rancho Estrela do Norte) আৰু ১৯৯৩ চনত আঞ্চলিক 'ত্ৰিকানাছ পোভেইৰাছ' (Tricanas Poveiras) গঠন হয়। চহৰখনৰ দক্ষিণ অংশৰ সংস্থা লিয়োজ ডা লাপা এফ.চি.-য়ে (Leões da Lapa F.C.) 'মিছ ত্ৰিকানা' প্ৰতিযোগিতাও অনুষ্ঠিত কৰে।

লগতে চাওক

কেবায়া
পৰ্তুগালৰ সংস্কৃতি

তথ্যসূত্ৰ

টোকা

গ্ৰন্থপঞ্জী

শ্ৰেণী:পোচাক
শ্ৰেণী:বস্ত্ৰ
হিউমেনকাইণ্ড:এ হ'পফুল হিষ্ট্ৰী (গ্ৰন্থ)

হিউমেনকাইণ্ড:এ হ'পফুল হিষ্ট্ৰী হৈছে ডাচ ইতিহাসবিদ ৰুটজাৰ ব্ৰেগমেনে ২০১৯ চনত লিখা এখন অ-কাহিনীমূলক গ্ৰন্থ। ২০২১ চনৰ মে' মাহত ব্লুমছবেৰীয়ে গ্ৰন্থখন প্ৰকাশ কৰে।.গ্ৰন্থখনৰ জৰিয়তে মানৱীয় হৃদয়ক মান্য বুলি যুক্তি দিয়া হৈছে আৰু মানুহৰ প্ৰতি এই আশাবাদী দৃষ্টিভংগীৰ ফলৰ ভিত্তিত এক নতুন বিশ্বদৃষ্টিভংগীৰ প্ৰস্তাৱ দিয়া হৈছে। ই মানৱ জাতিৰ অপৰিহাৰ্য অহংকাৰ আৰু কু-অভিপ্ৰায়ৰ ধাৰণাসমূহৰ বিৰুদ্ধে যুক্তি আগবঢ়ায়। ব্ৰেগমেনৰ মতামত আগবঢ়াই নিবলৈ গ্ৰন্থখনে ঐতিহাসিক পৰিঘটনাৰ বহু-বিষয়ক অধ্যয়ন, বৈজ্ঞানিক অধ্যয়নৰ পৰীক্ষা আৰু দাৰ্শনিক যুক্তিৰ কামত জড়িত হৈছে৷ এই দৃষ্টিভংগী ইয়াৰ নেতিবাচক সমকক্ষৰ তুলনাত অধিক বাস্তৱসন্মত। গ্ৰন্থখন ৩০ টাতকৈও অধিক ভাষালৈ অনুবাদ কৰা হৈছে।. আমেৰিকাত প্ৰকাশিত হোৱা পেপাৰবেক সংস্কৰণটো নিউয়ৰ্ক টাইমছৰ বেষ্ট চেলাৰ আছিল।

লিখকৰ বিষয়ে

ৰুটজাৰ চি. ব্ৰেগমেন (ইংৰাজী: Rutger C. Bregman)(জন্ম ২৬ এপ্ৰিল ১৯৮৮) হৈছে এগৰাকী নেডাৰলেণ্ডৰ ইতিহাসবিদ আৰু লেখক৷ ব্ৰেগমেনে ইতিহাস, দৰ্শন, অৰ্থনীতিৰ বিষয়ত এতিয়ালৈকে চাৰিখন কিতাপ লিখিছে৷ তেখেতেৰ Utopia for Realists: How We Can Build the Ideal World শীৰ্ষক গ্ৰন্থখন এতিয়ালৈকে বত্ৰিশটা ভাষাত অনূদিত হৈছে৷ 'ৱাশ্বিংটন পোষ্ট', 'দ্য গাৰ্ডিয়েন' আৰু 'বিবিচি'ত তেখেতৰ কৰ্মৰাজি সন্নিৱিষ্ট হৈছে৷ 'দ্য গাৰ্ডিয়েন' সংবাদগোষ্ঠীয়ে তেখেতক "Dutch wunderkind of new ideas" হিচাপে অভিহিত কৰিছে৷  আনহাতে 'টেড-সন্মিলনি'য়ে তেখেতক "ইউৰোপৰ বিশিষ্ট যুৱ চিন্তাবিদ' হিচাপে ঘোষিত কৰিছে৷  ব্ৰেগমেনৰ টেড-বক্তৃতা "Poverty Isn't a Lack of Character; It's a Lack of Cash"ক টেডৰ পৰিচালক ক্ৰিছ এণ্ডাৰছনে ২০১৭ বৰ্ষটোৰ 'শীৰ্ষ দহ'ত অন্তৰ্ভুক্ত কৰিছিল৷

গ্ৰন্থখনৰ সাৰাংশ

গ্ৰন্থখনে যুক্তি আগবঢ়ায় যে মানুহ মৌলিকভাৱে মান্য আৰু এই মতামতক অধিক স্বীকৃতি দিলে সকলোকে উপকৃত হোৱাৰ সম্ভাৱনা আছে, কিয়নো দুৰাকাংক্ষাই দুৰাকাংক্ষীৰ সৃষ্টি কৰে৷ ইতিহাস, অৰ্থনীতি, মনোবিজ্ঞান, জীৱবিজ্ঞান, নৃতত্ত্ব, আৰু পুৰাতত্ত্বৰ তথ্যৰ ওপৰত আধাৰিত এই গ্ৰন্থখনে বহুবিষয়ক দৃষ্টিভংগী গ্ৰহণ কৰিছে। ইয়াৰ উপৰিও ইয়াত জিন-জেক ৰুছ’ আৰু থমাছ হবছৰ মাজত হোৱা প্ৰকৃতিৰ অৱস্থাৰ বিতৰ্কক ফ্ৰেমিং ডিভাইচ হিচাপে ব্যৱহাৰ কৰা হৈছে, এই বিষয়ত লেখকে ৰুছ’ৰ স্থিতিৰ পক্ষ লয়৷

তথ্যসূত্ৰ

শ্ৰেণী:অ-কাহিনীমূলক গ্ৰন্থ
শ্ৰেণী:ইতিহাস লিখন
শ্ৰেণী:গ্ৰন্থ
বৃহৎ মৰমন

বৃহৎ মৰমন (, বৈজ্ঞানিক নাম-Papilio memnon) এটা ডাঙৰ আকাৰৰ চাতকনেজীয়া পখিলা (Swallowtail butterfly)ৰ প্ৰজাতি৷ এই পখিলাবিধ ঘাইকৈ দক্ষিণ এছিয়াত দেখিবলৈ পোৱা যায়৷ ই এবিধ বহুলভাৱে বিস্তৃত হৈ থকা পখিলাৰ প্ৰজাতি আৰু ইয়াৰ প্ৰায় তেৰবিধ উপ-প্ৰজাতি দেখিবলৈ পোৱা যায়৷

বিৱৰণ

বৃহৎ মৰমন পখিলাৰ পাখিৰ দৈৰ্ঘ্য প্ৰায় ১২০-১৫০ মিমি পৰ্যন্ত হয়৷ ইয়াৰ চাৰিপ্ৰকাৰৰ (form) মতা পখিলা আৰু বহুতো ধৰণৰ মাইকী পখিলা দেখা পোৱা যায়৷ মাইকী বৃহৎ মৰমনে অন্য অখাদ্য (unpalatable) পখিলাৰ অনুকৰণধৰ্মিতা দেখুৱাব পাৰে৷

বিস্তৃতি

বৃহৎ মৰমন পখিলা উত্তৰ-পূব ভাৰতৰ ছিক্কিম, অসম আৰু নাগালেণ্ড, নেপাল, বাংলাদেশ, ভূটান, ম্যানমাৰ, আন্দামান আৰু নিকোবাৰ দ্বীপপূঞ্জ, চীন, টাইৱান, জাপান, থাইলেণ্ড, লাওছ, ভিয়েটনাম,, মালয়েছিয়া আৰু ইন্দোনেছিয়া আদি দেশত দেখিবলৈ পোৱা যায়৷

বাসস্থান

বৃহৎ মৰমন পখিলাই হিমালয়ৰ ২১০০ মিটাৰ পৰ্যন্ত বাস কৰিব পাৰে , কিন্তু ইয়াক সাধাৰণতে সাগৰ পৃষ্ঠৰ পৰা কম উচ্চতাতে দেখিবলৈ পোৱা যায়৷

আচৰণ

বৃহৎ মৰমন পখিলাই নতুনকৈ মুকলি কৰা বনাঞ্চলত চৰিবলৈ পছন্দ কৰে৷ ইয়াক মানু্হৰ বসতি থকা অঞ্চলতো সতকাই দেখা পোৱা যায়৷ ই সাধাৰণতে Poinsettia, Jasminum, Lantana, Canna, আৰু Salvia উদ্ভিদৰ ফুলৰ মৌ খাই জীয়াই থাকে৷ ই মাটিৰ পৰা ২-৪ মিটাৰ উচ্চতাত উৰি ফুৰে৷ এই পখিলাই বোকাতো খাদ্যৰ সন্ধান কৰে (mud-puddle) বুলি জনা যায়৷

জীৱন-চক্ৰ

বৃহৎ মৰমন পখিলাৰ পলু দেখাত সাধাৰণ মৰমনৰ দৰে প্ৰায় একেই৷ ইয়াৰো দেহত সেউজীয়া আৰু বগা দাগ কিছূমান থাকে৷

খাদ্য

নেমুজাতীয়া উদ্ভিদ (Citrus) spp.
Fortunella spp.
Paramignya scandens

স্থিতি

বৰ্তমানলৈ বৃহৎ মৰমন পখিলা বিপদমুক্ত হৈ আছে আৰু প্ৰায়বোৰ অঞ্চলতে ইয়াক সতকাই দেখা পোৱা যায়৷

তথ্যসূত্ৰ

Collins, N. M. & Morris, M. G. (1985) Threatened Swallowtail Butterflies of the World. IUCN. ISBN 2-88032-603-6
Evans, W. H. (1932) The Identification of Indian Butterflies. (2nd ed), Bombay Natural History Society, Mumbai, India
Haribal, Meena (1994) Butterflies of Sikkim Himalaya and their Natural History.
Wynter-Blyth, M. A. (1957) Butterflies of the Indian Region, Bombay Natural History Society, Mumbai, India.

শ্ৰেণী:পখিলা
সাবিত্ৰী – এক প্ৰেম কাহানী

সাবিত্ৰী হৈছে ভাৰতীয় কাল্পনিক নাটকৰ দূৰদৰ্শন ধাৰাবাহিক৷ এই ধাৰাবাহিকখন ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হৈছিল। ধাৰাবাহিকখনৰ প্ৰাৰম্ভিক সহ-প্ৰযোজক আছিল ফিল্ম ফাৰ্ম ইণ্ডিয়া, কিন্তু ধাৰাবাহিকখন সম্প্ৰচাৰিত হোৱাৰ আগতেই প্ৰযোজনা ফ্লাইং টাৰ্টেলছলৈ সলনি কৰা হয়৷ এই ধাৰাবাহিকখন পৰম্পৰাগত ভাৰতীয় লোককথা মহাভাৰতৰ সাবিত্ৰী আৰু সত্যবানৰ আধুনিক ৰূপ।

অভিনয়

ধাৰাবাহিকখনত শিশু ৰাজকুমাৰী দময়ন্তীৰ চৰিত্ৰত অবনীত কৌৰে অভিনয় কৰিছিল৷ ৰাজকুমাৰী দময়ন্তী আৰু সাবিত্ৰী সত্যৱান ৰায় চৌধাৰীৰ চৰিত্ৰত ৰিদ্ধি ডোগ্ৰাই অভিনয় কৰিছিল৷ ৰাহুকালৰ চৰিত্ৰত কৃপ সূৰী, সেনাপতি বীৰ, আশীষ কাপুৰ আৰু সত্যৱান ৰায় চৌধুৰীৰ চৰিত্ৰত চৰিত্ৰত যশ পণ্ডিত, মিষ্টিৰ চৰিত্ৰত সুমনা দাস, মহাৰাজ তথা দময়ন্তীৰ পিতৃ হিচাপে সলিল অংকোলা, দময়ন্তীৰ মাতৃ মহাৰাণীৰ ৰূপত সুচিতা ত্ৰিবেদী, দেৱৰ চৰিত্ৰত অংগদ হাছিজা, গুলিকাৰ চৰিত্ৰত ৰেশ্মী ঘোষ, ৰাজকুমাৰ দেৱাতীনৰ চৰিত্ৰত আহাদ আলী আমিৰ, লীনা ৰায় চৌধুৰী আৰু বিষঘাটিৰ চৰিত্ৰত ইন্দ্ৰানী হালদাৰ, বিক্ৰান্তৰ চৰিত্ৰত কৰণ সুচাক, দময়ন্তীৰ মাতৃ হিচাপে উৎকৰ্ষ নাইক, বিষ্কামিনীৰ চৰিত্ৰত বাহবিজ দোৰাবজী, সেনাপতিৰ চৰিত্ৰত অমিত বেহল আৰু ধুমকেতু হিচাপে পুনীত বশিষ্ঠই অভিনয় কৰিছিল৷

তথ্য সংগ্ৰহ

শ্ৰেণী:দূৰদৰ্শন ধাৰাবাহিক
শ্ৰেণী:কিংবদন্তি
অৰুণাচল ইউনিভাৰ্ছিটি অফ ষ্টাডিজ

অৰুণাচল ইউনিভাৰ্ছিটি অফ ষ্টাডিজ এখন ৰাজ্যিক ব্যক্তিগত বিশ্ববিদ্যালয়।

অৱস্থিত

বিশ্ববিদ্যালয়খন অৰুণাচল প্ৰদেশ ৰাজ্যৰ নামচাই জিলাৰ নলেজ চিটি নামৰ ঠাইত অৱস্থিত।

ইতিহাস

বিশ্ব শিক্ষা মিছন নামৰ এটা দাতব্য বেচৰকাৰী সংস্থাই অৰুণাচল প্ৰদেশৰ নামচাই জিলাত অৰুণাচল ইউনিভাৰ্ছিটি অফ ষ্টাডিজ প্ৰতিষ্ঠা কৰে। অৰুণাচল প্ৰদেশৰ অৰুণাচল বিশ্ববিদ্যালয় অধ্যয়ন আইন ২০১২ (২০১২ চনৰ ৯ নং) অনুসৰি ৩০ মে', ২০১২ তাৰিখে অৰুণাচল প্ৰদেশৰ অসাধাৰণ চৰকাৰী ৰাজপত্ৰত আইনখন প্ৰকাশ কৰা হৈছে।

পাঠ্যক্ৰম

ফাৰ্মাচী
নাৰ্চিং
পেৰামেডিকেল
কৃষি বিজ্ঞান
বিজ্ঞান
অভিযান্ত্ৰিক আৰু প্ৰযুক্তি
পুথিভঁৰাল আৰু তথ্য বিজ্ঞান
শিক্ষা
বিশেষ শিক্ষা
শাৰীৰিক শিক্ষা
কলা
সামাজিক ক্ষেত্ৰত ডিপ্লমা
ডক্টৰেট পৰ্যায়ৰ কাৰ্যসূচী
বিজ্ঞান
ডিজাইন
পৰিবেশন কলা
বাণিজ্য
পৰিচালনা
আইনী অধ্যয়ন

তথ্যসূত্ৰ

শ্ৰেণী:বিশ্ববিদ্যালয়
কিৰাঁতেশ্বৰ মহাদেৱ মন্দিৰ

কিৰাঁতেশ্বৰ মহাদেৱ মন্দিৰ (, ) ভাৰতৰ গ্যালশ্বিং জিলাৰ লেগশ্বিপত ৰংগীত নদীৰ পাৰত অৱস্থিত এখন হিন্দু মন্দিৰ তথা তীৰ্থস্থান। এই মন্দিৰটোৰ সৈতে মহাভাৰতৰ বহুতো কাহিনী জড়িত হৈ আছে। এই মন্দিৰটো কিৰাতী লোকসকলৰ মাজত কিৰাঁতেশ্বৰ মহাদেৱ থান হিচাপে জনাজাত বা সাধাৰণতে ইয়াক শিৱ মন্দিৰ বুলিও কোৱা হয়।

মূল আকৰ্ষণ

এই মন্দিৰটোৰ মূল আকৰ্ষণসমূহ হʼল প্ৰতি বছৰে নৱেম্বৰ-ডিচেম্বৰ মাহত উদযাপিত হোৱা বাল চতুৰ্দশী উৎসৱ আৰু প্ৰতি বছৰে ফেব্ৰুৱাৰী বা মাৰ্চ মাহত অনুষ্ঠিত হোৱা শিৱৰাত্ৰি, যাক মহা শিৱৰাত্ৰি বুলিও জনা যায়। ইয়াৰ উপৰি ইয়াত ভগৱান ৰাম আৰু দেৱী দুৰ্গাৰ নামত উৎসৰ্গিত অন্যান্য মন্দিৰো আছে, যিয়ে ইয়াক হিন্দুসকলৰ বাবে এক গুৰুত্বপূৰ্ণ তীৰ্থস্থান হিচাপে গঢ়ি তুলিছে।

ঐতিহাসিক পটভূমি

হিন্দু বিশ্বাস অনুসৰি, অৰ্জুনৰ কঠোৰ তপস্যা আৰু ভক্তিত সন্তুষ্ট হৈ ভগৱান শিৱই কিৰাতসকলৰ অধিপতি বা চিকাৰী কিৰাঁতেশ্বৰ ৰূপত মন্দিৰটো থকা স্থানতে তেওঁৰ আগত প্ৰকট হৈছিল আৰু তেওঁক মহাভাৰতৰ যুদ্ধত জয়ী হʼবলৈ আশীৰ্বাদ দিছিল। বহু বছৰ আগতে মানুহে অলৌকিকভাৱে এটি শিলৰ সন্ধান পাইছিল। ইয়াতেই শিৱলিংগৰ প্ৰকাশ ঘটিছিল। সেই শিৱলিংগটোৱেই হৈছে উপাসনাৰ প্ৰধান বিগ্ৰহ। বহুতৰে বিশ্বাস যে এই মন্দিৰটোত প্ৰকৃত ভক্তিৰে দৰ্শন কৰাৰ ফলত যিকোনো মনোকামনা পূৰণ হয়, বিশেষকৈ পুত্ৰ বা কন্যা সন্তানৰ কামনা আৰু লগতে শান্তি, সম্প্ৰীতি আৰু সুস্বাস্থ্যৰ প্ৰাৰ্থনা।

লগতে চাওক

কিৰাত
কিৰাত ৰাজ্য
কিৰাতি জাতি
কিৰাত মুন্ধুম

তথ্য উৎস

বাহ্যিক সংযোগ

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:ছিক্কিম